2

ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

2024-жылдын «03» октябры            № 114                                   Москва шаары

Баалуу металлды же баалуу металлдардын кошулмаларын камтыган минералдык келип чыккан чийки заттардын айрым түрлөрүнө карата Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмун белгилөө жөнүндө

2014-жылдын 29-майындагы Евразия экономикалык бирлиги жөнүндө Келишимдин 42 жана 45-беренелерине ылайык Евразия экономикалык комиссиясынын Коллегиясы чечти:
[bookmark: _GoBack]1.  Баалуу металлды же баалуу металлдардын кошулмаларын камтыган минералдык келип чыккан, ЕАЭБ ТЭИ ТНнын 2616 10 000 0, 2616 90 000 0, 7106 10 000 0, 7106 91 000 9, 7108 11 000 0, 7108 12 000 9, 7110 11 000 9, 7110 21 000 9, 7110 31 000 0, 7110 39 000 0, 7110 41 000 0 жана 7110 49 000 0 коддор менен классификацияланган чийки заттардын айрым түрлөрүнө карата Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдарын белгилөө ушул Чечим күчүнө кирген күндөн тартып 2027-жылдын 31-декабрын кошо алганга чейин белгиленсин. 
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин: 
а)  ЕАЭБ ТЭИ ТН 2616 10 000 0, 2616 90 000 0, 7106 10 000 0, 7106 91 000 9, 7108 11 000 0, 7108 12 000 9, 7110 11 000 9, 7110 21 000 9, 7110 31 000 0, 7110 39 000 0, 7110 41 000 0 жана 7110 49 000 0 коддор менен позицияларда Евразия экономикалык бирлигинин Бирдиктүү бажы тарифине эскертүүгө «7С)» шилтемеси «88С)» шилтемеси менен алмаштырылсын; 
б) Евразия экономикалык бирлигинин Бирдиктүү бажы тарифине эскертүүлөрдө: 
7С эскертүүсү күчүн жоготту деп таанылсын; 
төмөнкүдөй мазмундагы 88С эскертүүсү менен толукталсын: 
«88С) бажы наркынан 0 (нөл) % өлчөмүндө ташып кирүү бажы алымынын коюму Евразия экономикалык комиссиясынын Коллегиясынын 2024-жылдын 3-октябрындагы № 114 чечими күчүнө кирген күндөн тартып 2027-жылдын 31-декабрын кошо алганга чейин колдонулат». 
[bookmark: _Hlk183535326]3. Ушул Чечим расмий жарыяланган датадан тартып 30 календардык күн өткөндөн кийин, бирок Евразия экономикалык комиссиясынын Кеңешинин дүйнөлүк соода уюмуна кошулуунун шарты катары кабыл алынган милдеттенмелерге ылайык Казакстан Республикасы тарабынан аларга карата Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу кыйла төмөн болгон ташып кирүү бажы алымдарынын коюмдары колдонулган жана минералдык келип чыккан чийки заттардын айрым түрлөрүнө карата алымдардын мындай коюмдарынын өлчөмүн жана курамында баалуу металл же баалуу металл кошулмалары бар товарлардын тизмегине өзгөртүүлөрдү киргизүү жөнүндө чечими күчүнө кирген датадан эрте эмес күчүнө кирет.

